CELEX: 
Language: et
Date: 2020-11-17 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2019/1700, määrates sissetuleku ja elamistingimuste valdkonna jaoks kindlaks tervist ja elukvaliteeti käsitlevate muutujate arvu ja nimetused

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruse (EL) 2019/1700 (millega luuakse valimitena kogutud individuaalsetel andmetel põhineva üksikisikuid ja leibkondi käsitleva Euroopa statistika ühtne raamistik) artikli 6 lõike 1 alusel on komisjonil volitus võtta vastu delegeeritud õigusakte, milles määratakse kindlaks eri andmekogumite muutujate arv ja nimetused. Artikli 6 lõike 2 kohaselt ei tohiks delegeeritud õigusaktis sätestatud muutujate arv ületada määruse (EL) 2019/1700 jõustumise hetkel komisjoni (Eurostat) poolt juba nõutud muutujate arvu rohkem kui 5 %.
            
            
               Sissetulekuid ja elamistingimusi käsitlev statistiline uuring (EU-SILC) koosneb EU-SILCi põhiuuringust ning süsteemist, milles on kuue aasta kohta seitse jooksvat moodulit ja kolm lisaküsimustikku. EU-SILCi tuumikmuutuja ning esimene iga kolme aasta tagant esitatav moodul ja esimene komisjonile (Eurostatile) esitatav lisaküsimustik on esitatud komisjoni delegeeritud määruses (EL) 2020/256.
            
            
               Käesolev delegeeritud määrus hõlmab elamistingimuste valdkonna andmekogumi nende muutujate arvu ja nimetusi, mis on seotud iga kolme aasta järel kogutava tervisemooduliga ja iga kuue aasta järel kogutava elukvaliteedimooduliga. Neid kahte moodulit rakendatakse 2022. aastal esmakordselt.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Komisjon pidas käesoleva delegeeritud õigusakti ettevalmistamisel asjakohased konsultatsioone.
            
            
               Komisjon konsulteeris riikide ekspertidega, kes kutsuti ekspertide nõupidamistele, et arutada delegeeritud õigusakti lisatavate muutujate loetelu. Kirjalik konsultatsioon Euroopa sotsiaalstatistika direktoritega toimus 2020. aasta märtsist maini. Sissetulekute ja elamistingimuste töörühma (ILC) liikmetega konsulteeriti 2019. aasta detsembris ja 2020. aasta mais. EU-SILCi ja Euroopa terviseküsitluse (EHIS) töökondade liikmetega konsulteeriti 2020. aasta veebruaris.
            
            
               Komisjon on Euroopa Parlamenti ja nõukogu konsultatsioonide edenemisega nõuetekohaselt kursis hoidnud.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesoleva delegeeritud määruse eesmärk on kinnitada muutujate arv ja nimetused 2022. aasta tervisemooduli jaoks, mida kogutakse iga kolme aasta järel, ja elukvaliteedimooduli jaoks, mida kogutakse iga kuue aasta järel, nagu on sätestatud määruse (EL) 2019/1700 artikli 6 lõikes 1.
            
            
               Koos määruse (EL) 2019/2242 II lisas esitatud igal aastal kogutavate muutujatega ei ületa 2022. aastal kogutavate muutujate arv määruse (EL) 2019/1700 jõustumise hetkel elamistingimuste valdkonnas kogutud muutujate arvu rohkem kui 5 %: See vastab määruse (EL) nr 2019/1700 artikli 6 lõikes 2 sätestatud nõudele.
            
            
               Delegeeritud õigusakt ei mõjuta ELi eelarvet.
            
            
               Kuna delegeeritud õigusaktis käsitletakse Euroopa Majanduspiirkonnaga seotud küsimust, tuleks seda kohaldada ka Euroopa Majanduspiirkonnas.
            
            
               KOMISJONI DELEGEERITUD MÄÄRUS (EL) …/…,
            
            
               17.11.2020,
            
            
               millega täiendatakse Euroopa Parlamendi ja nõukogu määrust (EL) 2019/1700, määrates sissetuleku ja elamistingimuste valdkonna jaoks kindlaks tervist ja elukvaliteeti käsitlevate muutujate arvu ja nimetused
                  
               
            
               (EMPs kohaldatav tekst)
            
            
               EUROOPA KOMISJON,
            
         
         
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 10. oktoobri 2019. aasta määrust (EL) 2019/1700, millega luuakse valimitena kogutud individuaalsetel andmetel põhineva üksikisikuid ja leibkondi käsitleva Euroopa statistika ühtne raamistik ning muudetakse Euroopa Parlamendi ja nõukogu määruseid (EÜ) nr 808/2004, (EÜ) nr 452/2008 ja (EÜ) nr 1338/2008 ning tunnistatakse kehtetuks nõukogu määrus (EÜ) nr 577/98 ja Euroopa Parlamendi ja nõukogu määrus (EÜ) nr 1177/2003
                  1
               , eriti selle artikli 6 lõiget 1,
            
            
               ning arvestades järgmist:
            
            
               (1)Et katta asjakohaste alamteemade puhul kindlaks tehtud vajadusi, peaks komisjon sätestama elutingimuste valdkonna (EU-SILC) andmekogumi muutujate arvu ja nimetused.
            
            
               (2)ELi sissetulekute ja elamistingimuste statistika (EU-SILC) uuring on peamine vahend Euroopa poolaasta ja Euroopa sotsiaalõiguste samba raames nõutava teabe esitamiseks, eelkõige tulu jaotamise, vaesuse ja sotsiaalse tõrjutuse kohta. Samuti annab selle iga kolme aasta järel koostatav tervisemoodul teavet tervishoiu, tervist määravate tegurite, tervisliku seisundi ja puuete kohta ning iga kuue aasta tagant koostatav elukvaliteedimoodul teavet heaolu ning sotsiaalse ja kultuurilise osalemise kohta.
            
            
               (3)Kogutavate muutujate arv ei ületa määruse (EL) 2019/1700 jõustumise ajal ehk 3. novembril 2019 kogutud elamistingimuste valdkonna muutujate arvu rohkem kui 5 %,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Elamistingimuste valdkonna iga kolme aasta järel koostatava tervisemooduli ja iga kuue aasta järel koostatava elukvaliteedimooduli muutujate arv ja nimetused on sätestatud lisas.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 17.11.2020
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 2611, 14.10.2019, lk. 1. 
               
            
      
    ---documentbreak--- 
      
         
         
            
               LISA 
            
            
            
               Iga kolme aasta tagant koostatava tervishoiumooduli ja iga kuue aasta tagant koostatava elukvaliteedimooduli muutujate arv ja nimetused sissetuleku ja elutingimuste valdkonnas.
            
            
            
                     
                        Moodul
                     
                  
                  
                     
                        Alamteema
                     
                  
                  
                     
                        Muutuja tunnuskood
                     
                  
                  
                     
                        Muutuja nimetus
                     
                  
               
                     
                        Tervis
                     
                  
                  
                     
                        Tervishoid
                     
                     
                        (6 kogutavat muutujat)
                     
                  
                  
                     
                        HS200
                     
                  
                  
                     
                        Arstiabiga seotud finantskoormus (v.a ravimid)
                     
                  
               
                     
                  
                  
                     
                  
                  
                     
                        HS210
                     
                  
                  
                     
                        Hambaraviga seotud finantskoormus
                     
                  
               
                     
                  
                  
                     
                  
                  
                     
                        HS220
                     
                  
                  
                     
                        Ravimitega seotud finantskoormus
                     
                  
               
                     
                  
                  
                     
                  
                  
                     
                        PH090
                     
                  
                  
                     
                        Viimase 12 kuu jooksul toimunud üldarsti või perearsti konsultatsioonide arv
                     
                  
               
                     
                  
                  
                     
                  
                  
                     
                        PH080
                     
                  
                  
                     
                        Viimase 12 kuu jooksul toimunud hambaarsti, ortodondi või muu hambaravispetsialisti konsultatsioonide arv
                     
                  
               
                     
                  
                  
                     
                  
                  
                     
                        PH100
                     
                  
                  
                     
                        Viimase 12 kuu jooksul toimunud eriarsti või kirurgi (v.a hambaarstid, ortodondid jm hambaravispetsialistid) konsultatsioonide arv
                     
                  
               
                     
                  
                  
                     
                        Tervist mõjutavad tegurid
                     
                     
                        (8 kogutavat muutujat)
                     
                  
                  
                     
                        PH110A
                     
                  
                  
                     
                        BMI 1 Kaal
                     
                  
               
                     
                  
                  
                     
                  
                  
                     
                        PH110B
                     
                  
                  
                     
                        BMI 2 Pikkus
                     
                  
               
                     
                  
                  
                     
                  
                  
                     
                        PH122
                     
                  
                  
                     
                        Füüsiline aktiivsus tööülesannete täitmisel
                     
                  
               
                     
                  
                  
                     
                  
                  
                     
                        PH132
                     
                  
                  
                     
                        Füüsiline aktiivsus (v.a tööülesannete täitmisel)
                     
                  
               
                     
                  
                  
                     
                  
                  
                     
                        PH142
                     
                  
                  
                     
                        Puuviljade söömise sagedus (v.a mahla joomine)
                     
                  
               
                     
                  
                  
                     
                  
                  
                     
                        PH152
                     
                  
                  
                     
                        Köögiviljade või salati söömise sagedus (v.a mahla joomine)
                     
                  
               
                     
                  
                  
                     
                  
                  
                     
                        PH171
                     
                  
                  
                     
                        Tubakatarbimise sagedus (sh elektroonilised sigaretid või muud samalaadsed elektroonilised seadmed)
                     
                  
               
                     
                  
                  
                     
                  
                  
                     
                        PH180
                     
                  
                  
                     
                        Mis tahes liiki alkohoolse joogi tarbimise sagedus
                     
                  
               
                     
                  
                  
                     
                        Terviseseisundi ja puude üksikasjad
                     
                     
                        (6 kogutavat muutujat)
                     
                  
                  
                     
                        PH101
                     
                  
                  
                     
                        Raskused nägemisel isegi prille või kontaktläätsi kandes
                     
                  
               
                     
                  
                  
                     
                  
                  
                     
                        PH111
                     
                  
                  
                     
                        Kuulmisraskused isegi kuuldeaparaadi kasutamisel
                     
                  
               
                     
                  
                  
                     
                  
                  
                     
                        PH121
                     
                  
                  
                     
                        Raskused kõndimisel või trepist käimisel
                     
                  
               
                     
                  
                  
                     
                  
                  
                     
                        PH131
                     
                  
                  
                     
                        Probleemid mälu või keskendumisega
                     
                  
               
                     
                  
                  
                     
                  
                  
                     
                        PH141
                     
                  
                  
                     
                        Raskused (enesehooldusel, nt) kogu keha pesemisel või riidessepanekul
                     
                  
               
                     
                  
                  
                     
                  
                  
                     
                        PH151
                     
                  
                  
                     
                        Suhtlemisraskused (tavakeele kasutamisel, näiteks teiste mõistmisel või enda arusaadavaks tegemisel)
                     
                  
               
                     
                        Elukvaliteet
                     
                  
                  
                     
                        Heaolu
                     
                     
                        (7 kogutavat muutujat)
                     
                  
                  
                     
                        PW241
                     
                  
                  
                     
                        Kõrvalejäetustunne
                     
                  
               
                     
                  
                  
                     
                  
                  
                     
                        PW030
                     
                  
                  
                     
                        Rahulolu rahalise olukorraga
                     
                  
               
                     
                  
                  
                     
                  
                  
                     
                        PW160
                     
                  
                  
                     
                        Rahulolu isiklike suhetega
                     
                  
               
                     
                  
                  
                     
                  
                  
                     
                        PW120
                     
                  
                  
                     
                        Rahulolu ajakasutusega (vaba aja hulk)
                     
                  
               
                     
                  
                  
                     
                  
                  
                     
                        PW230
                     
                  
                  
                     
                        Tunnen end üksildasena
                     
                  
               
                     
                  
                  
                     
                  
                  
                     
                        PW090
                     
                  
                  
                     
                        Olen õnnelik
                     
                  
               
                     
                  
                  
                     
                  
                  
                     
                        PW180
                     
                  
                  
                     
                        Saan loota teiste abile
                     
                  
               
                     
                  
                  
                     
                        Sotsiaalne ja kultuuriline osalemine
                     
                     
                        (13 kogutavat muutujat)
                     
                  
                  
                     
                        PS010
                     
                  
                  
                     
                        Kinokülastuste arv
                     
                  
               
                     
                  
                  
                     
                  
                  
                     
                        PS020
                     
                  
                  
                     
                        Etenduste külastuste arv (teatrietendused, kontserdid, ooperi-, balleti- ning tantsuetendused)
                     
                  
               
                     
                  
                  
                     
                  
                  
                     
                        PS030
                     
                  
                  
                     
                        Kultuuriobjektide külastuste arv
                     
                  
               
                     
                  
                  
                     
                  
                  
                     
                        PS040
                     
                  
                  
                     
                        Spordiüritustel viibitud kordade arv
                     
                  
               
                     
                  
                  
                     
                  
                  
                     
                        PS041
                     
                  
                  
                     
                        Kunstiline tegevus
                     
                  
               
                     
                  
                  
                     
                  
                  
                     
                        PS042
                     
                  
                  
                     
                        Raamatute lugemine (sh e-raamatud või audioraamatud, aasta jooksul)
                     
                  
               
                     
                  
                  
                     
                  
                  
                     
                        PS050
                     
                  
                  
                     
                        Perekonnaga (sugulastega) kohtumise sagedus
                     
                  
               
                     
                  
                  
                     
                  
                  
                     
                        PS060
                     
                  
                  
                     
                        Sõpradega kohtumise sagedus
                     
                  
               
                     
                  
                  
                     
                  
                  
                     
                        PS070
                     
                  
                  
                     
                        Perekonnaga (sugulastega) suhtlemise sagedus
                     
                  
               
                     
                  
                  
                     
                  
                  
                     
                        PS080
                     
                  
                  
                     
                        Sõpradega suhtlemise sagedus
                     
                  
               
                     
                  
                  
                     
                  
                  
                     
                        PS110
                     
                  
                  
                     
                        Osalemine ametlikes vabatahtlikes tegevustes
                     
                  
               
                     
                  
                  
                     
                  
                  
                     
                        PS111
                     
                  
                  
                     
                        Osalemine mitteametlikes vabatahtlikes tegevustes
                     
                  
               
                     
                  
                  
                     
                  
                  
                     
                        PS102
                     
                  
                  
                     
                        Kodanikuaktiivsus